Šareni proljetni cvjetići

Za ovu aktivnost potrebno je imati:

* karton od jaja
* temperu / vodene bojice
* ljepilo
* škare
* par dugmadi u boji
* zeleni papir

Opis aktivnosti:

Dijete uz pomoć roditelja izreže dijelove iz kartona za jaja i oboji ih temperom ili vodenim bojicama. Nakon toga obojene dijelove lijepi na podlogu i formira ih u cvijet, u cvijet se zalijepi dugme u boji, a malo zelenog papira se zalijepi u obliku stabljike.



Ovom likovnom aktivnošću utječemo na razvoj fine motorike šake i prstiju te na razvoj kreativnosti.

Veseli leptirići

Za ovu aktivnost potrebno nam je:

* Papirnati ubrus
* Tempera ili boja za hranu
* Štipaljka za rublje
* Malo papira u boji

Opis aktivnosti:

Salvetu oslikati špricanjem vodene boje, tapkanjem prstićima, otiskom spužve. Kada se salveta osuši, u kvačicu koju također možete oslikati, stisnite salvetu po sredini. Svojom kreativnošću osmislite ticala.



Ovom aktivnošću utječemo na senzibilitet za različita likovna sredstva, finu motoriku i na razvoj kreativnosti.

Predmatematička aktivnost- brojanje odnosno uočavanje količine te simbola brojeva

Za ovu aktivnost potrebno je:

* Košarice za muffine
* Marker
* Pomponi ( kukuruz, grah ili kamenčići)
* Pinceta

Opis aktivnosti:

Počnite tako da napišete broj na svaku košaricu.  
Aktivnost možete prilagoditi, prema vašoj procjeni, spoznajnom razvoju djeteta.   
Ako tek počinje spoznavati brojeve označite samo dvije ili tri košarice, a kasnije aktivnost možete proširiti na više brojeva.   
Zadatak je staviti u košaricu toliko pompona koliko piše u njoj. Djetetu možete olakšati zadatak tako da mu nacrtate odgovarajući broj točkica ispod oznake broja.  
Na početku možete koristi samo kažiprst i palac, a kasnije uvedite pincetu.

[](https://laughingkidslearn.com/wp-content/uploads/2015/05/counting-numbers-.jpg) [](https://laughingkidslearn.com/wp-content/uploads/2015/05/you-will-need.jpg)

Kroz ovu aktivnost djelujete na razvoj koncentracije, strpljenja, fine motorike, spoznaje o simbolu broja i količinu koju predstavlja. Kada dijete usvoji redoslijed brojeva aktivnost možete otežati tako da okrenete jednu košaricu ili dvije, a dijete treba pogoditi koji broj slijedi.

Veseli uskrsni zeko-otiskivanje

Za ovu aktivnost potrebno je:

* 3 rolice od papira ( ili čaše različitih veličina)
* tempere ( ili crvena paprika i kakao pomiješan s vodom)
* bijeli papir
* kist
* spajalica ( ili ljepilo, ljepljiva traka)

Opis aktivnosti:

Utisnite rolicu tako da dobijete nabor u obliku uha zečića, to ponovite i s drugom rolicom.  
Spojite utisnute rolice spajalicom jednu do druge, a treću ispod njih da dobijete oblik glave zečića.  
Obojajte vrhove zečića bojama i napravite mnoštvo zečića i pisanica.  
Lice možete nacrtati flomasterom ili markerom, a pisanice obojati.



Ovom aktivnošću djelovat ćete na razvoj fine motorike šake, razvoj okulomotorne koordinacije, razvoj kreativnosti i razvoj pozitivne slike djeteta.

Priča o zeki i bojama

Opis aktivnosti:

* pročitati priču zajedno s djetetom u ugodnoj atmosferi
* razgovarati o tome kako je dijete doživjelo priču, je li razumjelo sadržaj, što je dijete zapamtilo, što mu se posebno svidjelo i slično
* poticati dječju maštu na način da dijete smišlja drugačiji završetak priče
* poticati razvoj likovnog stvaralaštva kroz crtanje likova iz priče, onog što im se svidjelo u priči i sl.

Cilj**:**

**-** bogaćenje jezičnog razvoja djeteta

- razvoj koncentracije

- razvoj slušne percepcije











































